
R O M Â N I A                                                                                                                                                                                                                    

JUDEŢUL TIMIŞ

 ORAŞUL DETA

P R I M A R

Nr. 8903/28.08.2023.                                                                                            

REFERAT DE APROBARE
a proiectului de hotărâre privind aprobarea contractării/garantării unei finanțări rambursabile interne în valoare de 15.000.000 lei pentru realizarea unor investiții publice de interes local.

     Dezvoltarea Orașului Deta este principalul obiectiv al administraţiei publice locale. Dezvoltarea orașului în contextul administraţiei publice locale înseamnă realizarea unor obiective de investiţii de interes local care au ca obiectiv principal realizarea dezvoltării durabile a comunităţii locale şi asigurarea către toţi membrii comunităţii de servicii publice de calitate. 
     Având în vedere că resursele bugetare pentru anul 2023 sunt limitate trebuie căutate soluţii alternative pentru identificarea unor resurse necesare într-un termen scurt a finanţării obiectivelor de investiţii noi și în continuare, derulate cu fonduri europene.
     În baza prevederilor art. 61 din Legea nr. 273/2006 privind finanțele publice locale, cu modificările și completările ulterioare, și a art. 129 alin. (4) lit. b) din O.U.G. nr. 57/2019 privind Codul Administrativ, cu modificările și completările ulterioare, consiliile locale pot aproba contractarea sau garantarea de împrumuturi interne pe termen scurt, mediu și lung, pentru realizarea de investiții publice de interes local, precum și pentru refinanțarea datoriei publice locale, a prevederilor O.U.G. nr. 64/2007 privind datoria publică, cu modificările și completările ulterioare, coroborate cu cele ale cap. IV din Legea nr. 273/2006 privind finanțele publice locale, cu modificările și completările ulterioare, precum și cu cele ale H.G. nr. 9/2007 privind constituirea, componența și funcționarea Comisiei de autorizare a împrumuturilor locale, cu modificările si completările ulterioare, am inițiat proiectul de hotărâre privind aprobarea contractării/garantării unei finanțări rambursabile interne în valoare de 15.000.000 lei pentru realizarea unor investiții publice de interes local, proiect pe care îl propun spre adoptare consiliului local.

P R I M A R,

Ec.Petru Roman.

